Võrumaa Keskraamatukogu

Võrumaa Keskraamatukogu on Võru Linnavalitsuse hallatav rahvaraamatukogu asukohaga Jüri tänav 54 Võru. Osakond teenindab täiskasvanud raamatukogu lugejaks registreerunud külastajaid. Lugejaks saab registreeruda alates 16. eluaastast. Raamatute kohalkasutus ja kojulaenutus on tasuta, kirjandust laenutatakse üldjuhul 21 päevaks. Raamatu tagastamistähtaega, kui seda raamatut ei vaja teised lugejad, saab pikendada telefoni või e-posti teel. Lugemissaalis saab: kasutada teatmekogus olevat kirjandust ja lugeda perioodilisi väljaandeid laenutada koju heliraamatuid ja perioodikat tutvuda Võru Linnavolikogu ja Võru Linnavalitsuse materjalidega tutvuda koduloolise kirjanduse ja kodulookartoteegiga saada vastus teema- ja faktipäringutele teha otsinguid elektroonilistes andmebaasides vormistada RVL-i tellimust kasutada internetiarvuteid Lasteosakonna kojulaenutuses saab raamatuid koju laenutada kaheks nädalaks. Raamatu tagastamistähtaega, kui seda ei vaja teised lugejad, saab pikendada telefoni või e-posti teel. Lugemissaalis saab: lugeda raamatuid ja ajakirju õppida mängida lauamänge joonistada, värvida pilte, meisterdada vaadata lastefilme kasutada internetiarvuteid Lugemissaalist saab kuulamisraamatuid, lastelauluplaate, raamatuid ja vanemaid ajakirjanumbreid laenutada üheks nädalaks. Komplekteerimisosakonna ülesanne on väljaannete tellimine kirjastustelt ja üksikpakkujatelt. Maakonna külaraamatukogudele näidiste tutvustamine, tellimuste vastuvõtmine ja tellimine. Saabunud väljaannete töötlemine, saatelehtede tegemine, väljaannete jagamine keskraamatukogule ja külaraamatukogudele. Arvestuse pidamine rahalise seisu kohta ja maakondliku aastaaruande koostamine ja esitamine. Majandusosakonnas tegeletakse raamatukogu ruumide koristamise ja korrashoiuga. 1909. aasta 1. augustil asutati Võru linna maksuta rahvaraamatukogu. Esimeseks raamatukoguhoidjaks oli Thomas Kõpp ja tema abiliseks Jenny Blum. Raamatukogu asus Võru Linnavalitsuse majas Jüri tänav 7. Raamatuid laenutati koju kahel päeval nädalas, tagastustähtaeg kaks nädalat ja viivis üks kopikas iga hilinenud päeva eest. 1925. aastal sai raamatukogu ülalpidajaks kohalik omavalitsus. 1929 kolis raamatukogu uutesse ruumidesse aadressil Jüri 13. 1944. aasta 19. augustil hävis raamatukogu tulekahjus. Uuesti avati 15. novembril 1944 aadressil Lenini 15. 1946 võis raamatukogu külastada kõigil nädalapäevadel. 1951. aastal kolis raamatukogu endisse pastoraadimajja Tartu 42. 1951. aasta 15. oktoobril alustas tööd Võru Linna Lasteraamatukogu. 1952. aastal koostati kaartkataloog eesti ja venekeelse ilukirjanduse kohta. 1955. aastal oli lugemissaali tellitud 50 ajakirja ja 14 ajalehte. 1959 asus tööle esimene kõrgharidusega töötaja Marja Rei. Alustati kodulookartoteegi koostamist. Raamatukogudevahelise laenutuse (RVL) kaudu telliti raamatuid 261 korral. 1966 läks raamatukogu üle avariiulite süsteemile. 1971 alustati esimese rahvaraamatukoguna Eestis heliplaatide ostmist. 1974 alustas tööd raamatubuss, kuhu mahtus ligi 2000 raamatut. 1974 likvideeriti seoses raamatukoguvõrgu vabariikliku tsentraliseerimisega Võru Rajooni Lasteraamatukogu ja moodustati Võru Keskraamatukogu lasteosakond. 1987 jõudis raamatukogu lugejate arv üle tuhande. Nõukogude ajal kandis raamatukogu nime Juhan Smuuli nimeline Võru keskraamatukogu. 1993 läks keskraamatukogu maavalitsuse alluvusest linna alluvusse. 1993. aastal nimetati raamatukogu Eesti Vabariigi kultuuriministri määrusega maakondlikuks keskraamatukoguks. 1 novembrist 1993 viidi sisse viivisenõue raamatuvõlglastele. 1995. aasta 18. augustil avati raamatukogu uuel aadressil Jüri 54. 2003 kolis lasteosakond keskraamatukoguga samasse majja Jüri 54 teisele korrusele. 2009 tähistati raamatukogu 100. tegevusaastat konverentsi ja juubelikogumikuga. Thomas Kõpp 1909–1925 Karl Sirk 1925–?; 1932–1933 Voldemar Lember 1933?–1940 Jenny Blum 1940–1944 Roland Onno 1944–1945 Elmar Laanoja 1945–1948 Virve Tsahkna 1948 Lydia Saks 1948–1952 Armilda Kanep 1952–1968 Eha Tillmann 1968–1992 Erik Kamberg 1992–1993 Riina Lõhmus 1993 Inga Kuljus 1993– Linna omavalitsus, rahvaharidus ja edu: [Võru linna avaliku rmtk. Asutamisest 1. augustil 1909]? //Hääl (1909) 28. märts. Raamatukogud Võrumaal / Võrumaa keskraamatukogu, MTÜ Järjehoidja: [koostajad Inga Kuljus, Ere Raag; toimetaja Anne Valmas; eessõna Peeter Laurson; fotod Kalle Jõgeva]?.– 64 lk. : ill. Võrumaa Keskraamatukogu 100 / Võrumaa keskraamatukogu, MTÜ Järjehoidja: [koostajad Inga Kuljus, Ere Raag]?.– 156 lk. : ill. Võrumaa Keskraamatukogu koduleht Võrumaa Keskraamatukogu Facebookis Raamatukogus osutatavad tasulised teenused